Spænsk yfirvöld rannsaka nú hvort um morð eða manndráp á gáleysi sé að ræða eftir að íslenskur karlmaður um fertugt varð sambýlismanni móður sinnar að bana Spáni aðfaranótt sunnudags en þetta kemur fram í frétt spænska miðilsins elPeriódico . Maðurinn var handtekinn í kjölfarið . Líkt og Fréttablaðið greindi frá á sunnudag var maðurinn sem lést Íslendingur á sjötugsaldri en honum hafði blætt út þegar lögregla kom á vettvang . Maðurinn ruddist inn á heimili móður sinnar í kringum klukkan 3 um nótt að íslenskum tíma . Upprunalega var talið að maðurinn hafi látist af sárum sínum eftir að hafa lent á glerbrotum úr glugganum og málið því rannsakað sem manndráp af gáleysi . Fljótlega kom þó í ljós að stungusár voru á líkama mannsins sem samræmdust ekki því að hann hafi fallið á glerbrot . Búist er við að krufning á líki mannsins muni svara því hvort að um manndráp af gáleysi eða morð hafi verið að ræða . Spænska lögreglan hyggst ekki tjá sig um málið við fjölmiðla að því er kemur fram á spænskum miðlum .